**מכרז חיצוני לתפקיד מהנדס הוועדה מס ' 02/2024**

**לוועדה המרחבית לתכנון ובניה "גליל מרכזי"(הפועלת לפי סעיף 19 לחוק התכנון והבניה) דרוש/ה מהנדס/ת ועדה.**

**תיאור התפקיד:**

ביצוע כל התפקידים שאותם נדרש מהנדס ועדה מרחבית לבצע מכח תפקידו, לרבות:

* אחריות ניהולית ומקצועית על עובדי הוועדה ועל תחומי הפעילות בוועדה. בכלל זה, ביצוע בקרה ומעקב אח הפעילות, הכשרה מקצועית והדרכה של העובדים, הכנת דוחות ודיווחים לגורמים שונים על פי הצורך.
* אחריות מקצועית לתחומי תכנון, השבחה, רישוי בניה, פיקוח על הבניה, רישום, מידע תכנוני ועוד.
* קביעת מדיניות התכנון והפיתוח הפיסי בתחום מרחב התכנון בראייה לטווח ארוך.
* טיפול בתוכניות מתאר ארציות מחוזיות ומקומיות מנקודת מבט של הוועדה המקומית.
* איש קשר עם מוסדות התכנון בכל הרמות וייצוג הוועדה בהם.
* ביצוע תיאום שוטף עם מהנדסי הרשויות המקומיות לקידום צרכים תכנוניים של הרשויות.
* ליווי וקידום תוכניות מתאר ותוכניות מפורטות בתהליך הסטטוטורי לרבות תוכניות בסמכות מקומית ומחוזית.
* ניהול ומעקב דרך מערכת המעקב הממוחשבת בוועדה.
* אחריות על מאגרי המידע ובכלל זה עדכון מערכות GIS , ייעודי קרקע, סריקת ארכיב.
* הכנת סדר יום, השתתפות בישיבות והכנת פרוטוקול מליאת הוועדה וניהול הישיבה בצד המקצועי.
* בשיתוף מהנדסי הרשויות המקומיות, ובקידום תוכניות בנין עיר ו/או מדיניות והנחיות מרחביות במרחב התכנון והבאתן לאישור הוועדה.
* אחריות מקצועית על תחום הפיקוח על הבניה ומעקב בניה לרבות גיבוש מדיניות אכיפה בשיתוף עם התובע.

**דירוג ודרגה:**

היקף המשרה: 100%

חוזה בכירים בכפוף לאישור משרד הפנים ו/או משרדי הממשלה אחרים.

**דרישות התפקיד:**

* השכלה אקדמאית מלאה ותעודה ממוסד אקדמי מוכר בתחום ההנדסה או האדריכלות.
* רישיון מקצועי – אדריכל רישוי או מהנדס רישוי ( הנדסה אזרחית ) לפי חוק המהנדסים והאדריכלים התשי"ח 1958.
* יש לצרף את המסמכים הרלוונטיים.

**ניסיון:**

* ניסיון מוכח של 5 שנים לפחות בתחום תכנון עיר וכן באחד התחומים הבאים: פיקוח ורישוי בניה, בניה ציבורית, עבודות ציבוריות ומבוצעות ע"י רשות מקומית ומטעמה.
* ידע במערכות מידע ממוחשבות.
* ניסיון מצטבר של 3 שנים לפחות בתפקיד ניהולי כולל צוות של 5 אנשים לפחות, ברשות מקומית ו/או ועדה מקומית ו/או מגזר ציבורי ממשלתי.
* יש לצרף מסמכים רלוונטיים.

**דרישות מיוחדות:**

* ידע נרחב בחוקי התכנון והבניה.
* כושר ניהול עובדים והנעתם, יכולת תיאום ופקוח, סמכותיות, חשיבה עצמאית, יצירתיות.
* יכולת ליזום תהליכים חדשים להובילם ולהטמיעם.
* כושר ביטוי גבוה בכתב ובע"פ.
* יכולת ניהול משא ומתן.
* תודעת שירות גבוהה ויחסי אנוש מעולים.

**כפיפות: יו"ר הוועדה המרחבית "גליל מרכזי"**

הגשת מועמדות למשרה מהנדס/ת הוועדה יש להגיש ידנית לתיבת המכרזים בוועדה לתכנון ובניה גליל מרכזי לא יאוחר מיום **07/07/2024** שעה**12:00** רחוב העמל 4 עכו

יש לצרף קורות חיים, תעודות ואישורים רלוונטיים להוכחת הכישורים הנדרשים במכרז ומכתבי המלצה.

**אי צירוף המסמכים כאמור יגרום לפסילת ההצעה.**

כל מקום בו מפורט תיאור התפקיד בלשון זכר הכוונה גם ללשון נקבה, ולהפך.

לבירורים: יש לפנות אל מירי סיטבון מנהלת תפעול הוועדה המרכזית לתכנון ובנייה "גליל מרכזי" בטלפון: 04-9919339 -

בברכה,

לנקרי שמואל

יו"ר הועדה לתכנון ובניה גליל מרכזי